
DR.31.3.2005  

 
 

61

 Tuan Baharum bin Mohamed:  Terima kasih, Tuan Yang di-Pertua.  Saya rasa 
cadangan Yang Berhormat bagi Puchong itu adalah satu cadangan yang baik, yang boleh 
kita masukkan untuk kebaikan kita bersama.  Saya teruskan, Tuan Yang di-Pertua. 

 Saya berterima kasih kepada Kementerian Kemajuan Luar Bandar dan Wilayah 
(KKLW) kerana telah dan akan mengagihkan peruntukannya ke seluruh negara.  
Tumpuannya sudah tentu kepada wilayah dan kawasan luar bandar yang tertinggal 
pembangunannya ataupun kawasan miskin, sesuai dengan namanya Kementerian 
Kemajuan Luar Bandar dan Wilayah.  Tetapi saya mendapati pengagihan peruntukan tidak 
memperlihatkan kepada luar bandar dan wilayah, pengagihan peruntukannya lebih kepada 
mengikut negeri.  Contohnya, di tempat saya yang boleh dikatakan 70% kawasan luar 
bandar dan merupakan kawasan Parlimen baru yang penduduknya begitu miskin, telah 
diperuntukkan kewangan pembangunannya begitu kecil sekali. 

 Projek jalan kampung hanya diperuntukkan setengah juta ringgit dan amenities 
social hanya RM50 ribu sahaja.  Wang setengah juga ringgit ini hanya boleh membina jalan 
kampung sepanjang 5 atau 6 kilometer sahaja berdasarkan kepada kadar yang ditetapkan 
oleh Jabatan Kerja Raya.  Manakala peruntukan sebanyak RM50 ribu ini hanya boleh 
membina separuh balai orang ramai ataupun balai raya kos rendah. 

 Tuan Yang di-Pertua, bukan semua kawasan negeri Johor maju. Sebab itulah 
semasa pre-emptive dahulu kita di negeri Johor pun ketinggalan berbanding dengan negeri 
lain.  Rakyat sekarang telah pandai, Tuan Yang di-Pertua.  Mereka tahu membandingkan 
kerana ada tempat yang setaraf dengan mereka menerima peruntukan yang tinggi tetapi 
mereka tidak menerimanya.  Mereka bertanya dengan Ahli Parlimen kenapa jadi macam itu 
dan kita selaku Ahli Parlimen susah untuk menjawabnya seolah-olah rintihan mereka itu 
tidak didengar. 

 Tuan Yang di-Pertua, kita kena ingat bahawa Johor adalah teras kepada 
pembentukan Kerajaan Barisan Nasional.  Rakyat Johor telah memberikan sokongan yang 
tidak berbelah bahagi kepada Barisan Nasional.  Sejak daripada dahulu lagi kita tidak 
pernah berganjak apatah lagi di bawah kepimpinan Yang Amat Berhormat Perdana Menteri 
kita sekarang. 

 Di dalam Pilihanraya 2004 yang lalu, kawasan Parlimen Sekijang yang saya wakili, 
saya mendapat sokongan lebih daripada 90%, begitu juga dengan dua kawasan Dewan 
Undangan Negeri. Kalau sokongan tinggi, tentunya pengharapan juga cukup tinggi.  Mereka 
mahukan pembangunan tetapi peruntukan tidak sama.  Bukan niat saya untuk menidakkan 
kawasan yang telah diberikan peruntukan yang tinggi atau besar yang berdasarkan kepada 
wilayah, saya tetap menyokong, tetapi berikanlah juga sama peruntukan dalam kawasan 
saya yang juga mundur. 

 Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat minta tolonglah tambah peruntukan untuk kawasan Kulai juga.  [Ketawa] 

 Tuan Baharum bin Mohamed:  Kulai juga.  Saya bersetuju, Tuan Yang di-Pertua.  
Saya ini hanya menyampaikan hasrat rakyat di kawasan saya dan mungkin juga di 
kawasan-kawasan lain di negeri Johor ter...... 

 Timbalan Yang di-Pertua [Datuk Lim Si Cheng]:  Termasuk Kulai. 

 Tuan Baharum bin Mohamed:  ....termasuklah Kulai. 

 Timbalan Yang di-Pertua [Datuk Lim Si Cheng]:  Baik, terima kasih. 

 Tuan Baharum bin Mohamed:  Jangan sampai nanti mereka bosan setelah 
memberikan sokongan yang tinggi ....... 

  Timbalan Yang di-Pertua [Datuk Lim Si Cheng]:  Yang Berhormat, masa cukup. 

 Tuan Baharum bin Mohamed:  Sikit sahaja lagi.  [Disampuk]  Sudah cakap Kulai 
tadi, minta tambah sikit, Tuan Yang di-Pertua.  Tetapi peruntukan pembangunan mereka 
dianaktirikan.  Tuan Yang di-Pertua, keseluruhannya saya mohon kementerian mengkaji 
semula agihan peruntukan yang telah diberikan supaya kawasan mundur, kawasan miskin 



61. Tuan Baharum bin Mohamed: Terima kasih, Tuan Yang di-Pertua. Saya rasa cadangan Yang Berhormat bagi Puchong itu adalah satu cadangan yang baik, yang boleh kita masukkan untuk kebaikan kita bersama. Saya teruskan, Tuan Yang di-Pertua. Saya berterima kasih kepada Kementerian Kemajuan Luar Bandar dan Wilayah (KKLW) kerana telah dan akan mengagihkan peruntukannya ke seluruh negara. Tumpuannya sudah tentu kepada wilayah dan kawasan luar bandar yang tertinggal pembangunannya ataupun kawasan miskin, sesuai dengan namanya Kementerian Kemajuan Luar Bandar dan Wilayah. Tetapi saya mendapati pengagihan peruntukan tidak memperlihatkan kepada luar bandar dan wilayah, pengagihan peruntukannya lebih kepada mengikut negeri. Contohnya, di tempat saya yang boleh dikatakan 70% kawasan luar bandar dan merupakan kawasan Parlimen baru yang penduduknya begitu miskin, telah diperuntukkan kewangan pembangunannya begitu kecil sekali. Projek jalan kampung hanya diperuntukkan setengah juta ringgit dan amenities social hanya RM50 ribu sahaja. Wang setengah juga ringgit ini hanya boleh membina jalan kampung sepanjang 5 atau 6 kilometer sahaja berdasarkan kepada kadar yang ditetapkan oleh Jabatan Kerja Raya. Manakala peruntukan sebanyak RM50 ribu ini hanya boleh membina separuh balai orang ramai ataupun balai raya kos rendah. Tuan Yang di-Pertua, bukan semua kawasan negeri Johor maju. Sebab itulah semasa pre-emptive dahulu kita di negeri Johor pun ketinggalan berbanding dengan negeri lain. Rakyat sekarang telah pandai, Tuan Yang di-Pertua. Mereka tahu membandingkan kerana ada tempat yang setaraf dengan mereka menerima peruntukan yang tinggi tetapi mereka tidak menerimanya. Mereka bertanya dengan Ahli Parlimen kenapa jadi macam itu dan kita selaku Ahli Parlimen susah untuk menjawabnya seolah-olah rintihan mereka itu tidak didengar. Tuan Yang di-Pertua, kita kena ingat bahawa Johor adalah teras kepada pembentukan Kerajaan Barisan Nasional. Rakyat Johor telah memberikan sokongan yang tidak berbelah bahagi kepada Barisan Nasional. Sejak daripada dahulu lagi kita tidak pernah berganjak apatah lagi di bawah kepimpinan Yang Amat Berhormat Perdana Menteri kita sekarang. Di dalam Pilihanraya 2004 yang lalu, kawasan Parlimen Sekijang yang saya wakili, saya mendapat sokongan lebih daripada 90%, begitu juga dengan dua kawasan Dewan Undangan Negeri. Kalau sokongan tinggi, tentunya pengharapan juga cukup tinggi. Mereka mahukan pembangunan tetapi peruntukan tidak sama. Bukan niat saya untuk menidakkan kawasan yang telah diberikan peruntukan yang tinggi atau besar yang berdasarkan kepada wilayah, saya tetap menyokong, tetapi berikanlah juga sama peruntukan dalam kawasan saya yang juga mundur. Timbalan Yang di-Pertua [Datuk Lim Si Cheng]: Yang Berhormat, Yang Berhormat minta tolonglah tambah peruntukan untuk kawasan Kulai juga. [Ketawa]. Tuan Baharum bin Mohamed: Kulai juga. Saya bersetuju, Tuan Yang di-Pertua. Saya ini hanya menyampaikan hasrat rakyat di kawasan saya dan mungkin juga di kawasan-kawasan lain di negeri Johor ter...... Timbalan Yang di-Pertua [Datuk Lim Si Cheng]: Termasuk Kulai. Tuan Baharum bin Mohamed: ....termasuklah Kulai. Timbalan Yang di-Pertua [Datuk Lim Si Cheng]: Baik, terima kasih. Tuan Baharum bin Mohamed: Jangan sampai nanti mereka bosan setelah memberikan sokongan yang tinggi ....... Timbalan Yang di-Pertua [Datuk Lim Si Cheng]: Yang Berhormat, masa cukup. Tuan Baharum bin Mohamed: Sikit sahaja lagi. [Disampuk] Sudah cakap Kulai tadi, minta tambah sikit, Tuan Yang di-Pertua. Tetapi peruntukan pembangunan mereka dianaktirikan. Tuan Yang di-Pertua, keseluruhannya saya mohon kementerian mengkaji semula agihan peruntukan yang telah diberikan supaya kawasan mundur, kawasan miskin.